**Ludwig Emil Tomas Göransson** (\* 1. september 1984) je švédsky skladateľ, dirigent, a hudobný producent.

Zložil hudbu pre filmy ako *Fruitvale Station*, *Creed*, *Creed II*, *Venom*, *Tenet*, *Keď sa červenám* a *Oppenheimer.* Okrem toho zložil aj terajšie fanfáry pre Warner Brothers a nové značkové logo *Star Wars*. Za jeho podiel na superhrdinskom filme *Čierny Panter* z roku 2018 vyhral Oscara za najlepšiu filmovú hudbu a ocenenie Grammy za najlepšiu hudbu pre vizuálne médiá. Neskôr skóroval aj pre druhú časť Čierneho Pantera, *Navždy Wakanda*, za čo získal nomináciu na Oscara za najlepšiu filmovú pieseň, „Lift Me Up" od Rihanny. Jeho skladby k filmu *Oppenheimer* od Christophera Nolana mú získali jeho prvú výhru v BAFTA Awards a v Zlatom glóbuse, a jeho druhú výhru v Academy Awards (2024).

Raný život
----------

Göransson sa narodil a vyrastal v Linköpingu. Jeho matka Maria, kvetinárka, pochádza z poľskej Varšavy a jeho otec Tomas, učiteľ hry na gitare, je Švéd. Má staršiu sestru menom Jessika a je pomenovaný po Ludwigovi van Beethovenovi. Hudobné hodiny začal navštevovať už v mladom veku a vyštudoval Štokholmskú kráľovskú hudobnú školu. V roku 2007 sa presťahoval do Los Angeles študovať na University of Southern California (USC). Práve na tejto univerzite sa Ludwig zoznámil s Ryanom Cooglerom, pre ktorého Ludwig zložil hudbu k ocenenému krátkemu filmu *Fig* v roku 2011 (napísal Alex George Pickering), ktorý Coogler režíroval na USC. Dvojica neskôr spolupracovala na *Fruitvale Station*, *Creed* a *Black Panther*. Krátko po absolvovaní USC začal pomáhať Theodorovi Shapirovi, skladateľovi známemu z filmov ako *Along Came Polly*, *The Devil Wears Prada*, *Idiocracy* a *Tropic Thunder*. Göranssonov prvý zlom nastal v roku 2009 ako skladateľ pre komédiu *Community*.

Filmový a televízny skladateľ
-----------------------------

V roku 2013 vznikol Göranssonov prvý celovečerný film od kolegu a absolventa USC Ryana Cooglera. Göransson skomponoval partitúru Cooglerovej kriticky uznávanej drámy *Fruitvale Station*, založenej na smrteľnej streľbe 22-ročného Oscara Granta na rovnomennej stanici z 1. januára 2009. Film získal veľkú cenu poroty a cenu divákov v dramatickej kategórii na filmovom festivale Sundance 013 a odniesol si aj ceny Avenir Prize a Un Certain Regard na filmovom festivale v Cannes.

V auguste 2013 podpísal Göransson manažérsku zmluvu ako skladateľ pre label Jay-Z, Roc Nation. V tom roku zložil aj hudbu k filmu *We're the Millers*.

V roku 2015 Coogler a Göransson opäť spolupracovali, tentoraz na kriticky uznávanom filme *Creed*. V rokoch 2016 – 2017 skóroval pre *True Memoirs of an International Assassin*, *Central Intelligence* a *Everything, Everything*.

V roku 2018 sa Göransson a Coogler spojili pri ich tretej spolupráci, filme *Čierny panter*. Göransson sa rozhodol vytvoriť partitúru, ktorá by sa nachádzala niekde medzi tradičnou africkou inštrumentáciou a tradičnou superhrdinskou hudbou. Kvôli tomu cestoval do Senegalu, kde skúmal tradičnú africkú hudbu a nástroje. Tam sa zoznámil s hudobníkom Baaba Maal, ktorého hlas je súčasťou partitúry a ktorý spieva v rodnom jazyku Fula. Neskôr odcestoval do Medzinárodnej knižnice africkej hudby v Juhoafrickej republike, kde počúval nahrávky tradičných hudobníkov, aby zabezpečil, že partitúra bude mať kultúrne tradičný zvuk. V roku 2019 vyhrala Göranssonova partitúra pre film *Čierny panter* Oscara za najlepšiu pôvodnú hudbu a cenu Grammy za najlepšiu zvukovú stopu pre vizuálne médiá.

22. mája 2019 bolo oznámené, že Göransson skladal filmovú hudbu k filmu *Tenet* od Christophera Nolana. Spolupracoval na originálnych piesňach a hudbe s Justinom Timberlakeom pre film *Trollovia: Svetové turné* v roku 2020.

Od roku 2019 zložil Göransson hudbu k televíznemu seriálu od Disney+ *Mandalorián*, ktorý sa odohráva v prostredí *Hviedznych vojen*, ako aj fanfáry pre logo značky franšízy. Vďaka tomu vyhral cenu Primetime Emmy za vynikajúcu hudobnú kompozíciu v seriáli pre finále 1. aj 2. série. V roku 2021 začal skladať hudbu pre spinoff *Mandaloriána*, *The Book of Boba Fett*, ktorý mal premiéru 29. decembra 2021.

V roku 2021 bol vybraný za skladateľa novej fanfáry pre Warner Bros. Pictures, ktorá kombinuje nové usporiadanie pesničky „As Time Goes By" s prvkami pôvodnej fanfáry Maxa Steinera.

V roku 2022 pracoval na skladbách k Pixar filmu *Keď sa červenám* a k druhému dielu Čierneho Pantera *Navždy Wakanda*. Pre posledný menovaný je spoluautorom piesne „Lift Me Up" v podaní Rihanny, ktorá mu získala nomináciu na Oscara za najlepšiu pôvodnú pieseň.

Druhýkrát spolupracoval s Christopherom Nolanom na jeho filme *Oppenheimer* z roku 2023. Skladby, ktoré Göransson k tomuto filmu zložil si získali uznanie kritikov a Göranssonovi získali ocenenie BAFTA za najlepšiu pôvodnú hudbu, Critics' Choice Movie Award za najlepšiu skladbu, Zlatý glóbus za najlepšiu hudbu a Oscara za najlepšiu pôvodnú hudbu.

Nahrávací producent
-------------------

V roku 2010, keď Donald Glover prvýkrát prišiel ku Göranssonovi s jeho vedľajším projektom, Childish Gambino, pracovala dvojca na *Community*. Odvtedy zverejnili štyri albumy: *Camp*, *Because the Internet*, *"Awaken, My Love!"* a *3.15.20*. Göransson slúžil ako producent a autor každej skladby v *"Awaken, My Love!"*, inšpirovaný skupinou Parliament-Funkadelic a hudbou black power zo 70. rokov 20. storočia. V novembri získali štyri nominácie Grammy za ich prácu, vrátane albumu roka a nahrávky roka za "Redbone". Celkovo mu jeho spolupráca s Gambinom získala šesť nominácii Grammy.

V roku 2012 Göransson produkoval debutové EP rockovej skupiny HAIM a pomohol založiť kapelu s úplne novým zvukom v piesni „Forever". Produkoval aj dve piesne na debutovom albume HAIM *Days Are Gone*.

Dňa 5. mája 2018 bola vydaná skladba „This Is America". Pieseň, ktorú produkovali Gambino a Ludwig Göransson, obsahuje zbor v štýle gospelu a na pozadí sa podieľali rôzni americkí rapperi ako Young Thug, Slim Jxmmi, BlocBoy JB, 21 Savage, Quavo a Offset. „This Is America" debutovala na prvom mieste v americkom rebríčku *Billboard* Hot 100 a stala sa tak 31. skladbou, ktorej sa to podarilo v histórii rebríčka. Pieseň zvíťazila vo všetkých štyroch svojich nominovaných kategóriách na 61. výročnom odovzdávaní cien Grammy: nahrávku roka, skladbu roka, najlepší rap/spievaný výkon a najlepšie hudobné video.

Osobný život
------------

Göransson je ženatý s americkou huslistkou Serenou McKinney. Vzali sa v roku 2018 a v roku 2019 sa im narodil syn Apollo.

Referencie
----------

1. 1 2  BETANCOURT, David. *Ludwig Göransson on what inspired his music for ‘Oppenheimer’ and more* [online]. The Washington Post, 2023-07-25, [cit. 2023-10-28]. Dostupné online. Archivované 2023-07-22 z originálu. (po anglicky)
2. 1 2   *Composer Ludwig Göransson On 'Oppenheimer'* [online]. npr, 2023-07-20, [cit. 2023-10-21]. Dostupné online. Archivované 2023-07-22 z originálu. (po anglicky)
3. 1 2 3 4 5 6  HARPER, Marques. *‘Black Panther’ composer Ludwig Göransson brings new sounds to ‘Star Wars’ series ‘The Mandalorian’* [online]. Los Angeles Times, 2019-11-01, [cit. 2023-10-28]. Dostupné online. Archivované 2023-09-12 z originálu. (po anglicky)
4. ↑  DOVE, Steve. *LUDWIG GORANSSON WINS 2019 OSCAR FOR BLACK PANTHER SCORE* [online]. Oscar, 2019-02-25, [cit. 2023-10-28]. Dostupné online. Archivované 2019-02-28 z originálu. (po anglicky)
5. ↑  GREIVING, Tim. *How Ludwig Goransson Became Directors’ Secret Musical Weapon* [online]. The New York Times, 2019-11-15, [cit. 2023-10-28]. Dostupné online. Archivované 2021-02-06 z originálu. (po anglicky)
6. ↑   *Ludwig Göransson composes score for Christopher Nolan’s "Oppenheimer"* [online]. University of Southern California, 2023-07-21, [cit. 2023-10-21]. Dostupné online. Archivované 2023-07-24 z originálu. (po anglicky)
7. ↑   *Ludwig Goransson* [online]. Rocnation, [cit. 2023-11-05]. Dostupné online. Archivované 2023-09-04 z originálu. (po anglicky)
8. ↑  PEARCE, Sheldon. *How Black Panther Composer Ludwig Göransson Found the Sound of Wakanda* [online]. Pitchfork, 2018-02-07, [cit. 2023-10-28]. Dostupné online. Archivované 2023-03-26 z originálu. (po anglicky)
9. ↑  PERRY, Kevin. *Senegalese singer Baaba Maal on being the sound of Black Panther’s Wakanda* [online]. NME, 2018-03-21, [cit. 2023-10-28]. Dostupné online. Archivované 2018-07-07 z originálu. (po anglicky)
10. ↑  LOVETT, Jamie. '*Black Panther' Wins Grammy Award for Best Score Soundtrack for Visual Media* [online]. Marvel Comicbook, 2019-02-10, [cit. 2023-10-28]. Dostupné online. Archivované 2023-06-02 z originálu. (po anglicky)
11. ↑  EHRLICH, David. *Ludwig Göransson Wins Best Original Score Oscar for ‘Black Panther’* [online]. IndieWire, 2019-02-25, [cit. 2023-11-10]. Dostupné online. Archivované 2023-07-21 z originálu. (po anglicky)
12. ↑   *Ludwig Göransson to Score Christopher Nolan’s ‘Tenet’* [online]. Film Music Reporter, 2019-05-22, [cit. 2023-11-10]. Dostupné online. Archivované 2023-07-20 z originálu. (po anglicky)
13. ↑  STRAUSS, Matthew. *Emmys 2020: Ludwig Göransson Wins Outstanding Music Composition for The Mandalorian* [online]. Pitchfork, 2020-09-19, [cit. 2023-11-10]. Dostupné online. Archivované 2023-02-06 z originálu. (po anglicky)
14. ↑   *Outstanding Music Composition For A Series (Original Dramatic Score) - 2021* [online]. Emmys, 2021, [cit. 2023-11-10]. Dostupné online. Archivované 2022-12-03 z originálu. (po anglicky)
15. ↑  ADAM, Starkey. *‘The Mandalorian’ composer Ludwig Göransson will return for spin-off ‘The Book Of Boba Fett’* [online]. NME, 2020-09-23, [cit. 2023-11-10]. Dostupné online. Archivované 2022-11-16 z originálu. (po anglicky)
16. ↑  TAPP, Tom. *Oscar Best Original Song: Rihanna Gets Her First Nomination For "Lift Me Up," Faces Stiff Competition From Lady Gaga, Diane Warren & More* [online]. Deadline.com, 2023-01-24, [cit. 2023-10-28]. Dostupné online. Archivované 2023-03-14 z originálu. (po anglicky)
17. ↑  GUY, Zoe. *Christopher Nolan Is Going Nuclear With Oppenheimer* [online]. Vulture, 2023-05-08, [cit. 2023-10-28]. Dostupné online. Archivované 2023-07-01 z originálu. (po anglicky)
18. ↑  MCPHERSON, Chris. *‘Oppenheimer’ Scores Most Wins at 2024 BAFTAs* [online]. Collider, 2024-02-18, [cit. 2024-03-14]. Dostupné online. (po anglicky)
19. ↑  DANDRIDGE-LEMCO, Ben. *Producer Ludwig Göransson on helping create Awaken, My Love! and the Black Panther score* [online]. The FADER, 2018-01-19, [cit. 2023-11-10]. Dostupné online. Archivované 2018-07-07 z originálu. (po anglicky)
20. ↑   *Ludwig Goransson* [online]. Grammy, [cit. 2023-11-10]. Dostupné online. Archivované 2023-05-29 z originálu. (po anglicky)
21. ↑  GREIVING, Tim. *Composer Ludwig Göransson on ‘Black Panther’ Music, Childish Gambino and Danny Elfman* [online]. variety.com, 2019-02-21, [cit. 2023-10-28]. Dostupné online. Archivované 2023-04-01 z originálu. (po anglicky)

Externé odkazy
--------------

* Ludwig Göransson v Internet Movie Database (po anglicky)